கேள்வி: 1920 கோடைக்கால ஒலிம்பிக் விளையாட்டுப் போட்டிகள் பற்றி தகவல் சொல்.
பதில்: 1920 கோடைக்கால ஒலிம்பிக் விளையாட்டுப் போட்டிகள் (''1920 Summer Olympics'', ), அலுவல்முறையாக ஏழாம் ஒலிம்பியாடின் விளையாட்டுப் போட்டிகள், 1920ஆம் ஆண்டு பெல்ஜியம் ஆண்ட்வெர்ப்பில் நடைபெற்ற பன்னாட்டு பல்துறை விளையாட்டுப் போட்டிகள் ஆகும்.Sports Reference.com (SR/Olympics), [http://www.sports-reference.com/olympics/summer/1920/ "1920 Antwerpen Summer Games"] ; retrieved 2012-7-23. மார்ச் 1912இல் நடந்த பன்னாட்டு ஒலிம்பிக் குழுவின் 13வது அமர்வில் இதற்கான ஆட்டக்கேள்வியை பெல்ஜியம் முன்வைத்தது. அப்போது நடத்தும் நாடு எதுவென முடிவாகவில்லை. செருமானியப் பேரரசு தலைநகர் பெர்லினில் நடைபெறுவதாகவிருந்த 1916 கோடைக்கால ஒலிம்பிக் விளையாட்டுப் போட்டிகள் முதலாம் உலகப் போர் காரணமாக இரத்து செய்யப்பட்டது. போருக்குப் பின்னர் 1919இல் ஏற்பட்ட பாரிசு அமைதி ஒப்பந்தம் ஒலிம்பிக் விளையாட்டுக்களை வெகுவாக பாதித்தது; புதிய நாடுகள் உருவாகின, தோற்ற நாடுகளுக்கு எதிராக பொருளாதாரத் தடைகள் விதிக்கப்பட்டன. அங்கேரிய முடியாட்சி, செருமனியின் வீமர் குடியரசு, ஆத்திரியா, பல்கேரியா, உதுமானியப் பேரரசு ஆகிய நாடுகள் இந்தப் போரைத் துவக்கியதாக இந்த விளையாட்டுக்களில் பங்கேற்க தடை செய்யப்பட்டனர். செருமனி 1925 வரை தடை செய்யப்பட்டிருந்தது. இந்த ஒலிம்பிக் நடத்தும் நாட்டிற்கும் பங்கேற்பாளர்களுக்கும் மிகுந்த நிதி நெருக்கடியை உருவாக்கியது. விளையாட்டுகளில் பெருவாரியாக போட்டியாளர்கள் பங்கேற்கவில்லை.Zarnowski, C. Frank. [http://www.aafla.org/SportsLibrary/JOH/JOHv1n1/JOHv1n1f.pdf "A Look at Olympic Costs,"] ''Citius, Altius, Fortius'' (US). Summer 1992, Vol. 1, Issue 1, p. 20-21 [5-6 of 17 PDF]; retrieved 2012-7-24.